Logo Rímskej únie Rádu svätej Uršule
**Rímska únia rádu svätej Uršule** (lat. *Unio Romana Ordinis Sanctae Ursulae*, skrátene: **OSU**) je združenie rehoľných domov nadväzujúcich na uršulínsku tradíciu. Jeho členky sa nazývajú uršulínky. Ako uršulínky (podľa svätice sv. Uršuly) sa označujú sestry niekoľkých katolíckych rehoľných spoločenstiev. Svojimi aktivitami odkazujú na Rád svätej Uršule, ktorý založila v 16. storočí františkánska terciárka sv. Angela Merici a pokračujú v jeho tradícii, ako nezávislé vetvy rodiny uršulínok.

História
--------

Sant'Orsola, titolare della Compagnia, in un dipinto di Carlo Crivelli
Pôvodné spoločenstvo svätej Uršule bolo založené v Brescii v roku 1535 Angelou Merici a potvrdené pápežom Pavlom III. 3. júna 1544 vydal zakladaciu bulu *Regimini universalis ecclesiae*.

Rímska únia bola schválená 28. novembra 1900 prostredníctvom pápeža Leva XIII.

V októbri 2006 pôsobila v 36 krajinách, rozčlenená na 30 provincií a tvorilo ju cez 2 500 sestier. Rád dostal pomenovanie po sv. Uršule, patrónky mládeže, učiteliek a vychovávateliek. V čele únie stojí generálna predstavená, ktorá sídli v Ríme. Provincie Rímskej únie Rádu sv. Uršule sú zastúpené v Európe, Ázii, Amerike, Afrike a Austrálii.

Sestry uršulínky založili na Slovensku prvé školy pre ženy. Svoje pôsobenie začali v Bratislave v roku 1676. V tomto roku im uhorský primas Juraj Selepčéni odovzdal dokument, ktorým povoľoval a schvaľoval rozšírenie Rádu svätej Uršule v celej krajine. V roku 1698 bol založený kláštor v Košiciach. V roku 1724 aj kláštor v Trnave. Učili tam dievčatá na ľudovej a meštianskej škole a na dievčenskom učiteľskom ústave. Dnes má na Slovensku Rímska únia Rádu sv. Uršule komunity v Bratislave, Košiciach, Modre, Suchej nad Parnou a v Trnave.

Rímska únia rádu sv. Uršule má heslo *serviam*, ktoré pochádza z latinského jazyka. V preklade znamená – *budem slúžiť* (Bohu a ľuďom). Charakterizuje ho znak, ktorý sa skladá zo:

* Sedem hviezd – odkazuje na súhvezdie Malej medvedice. Hviezdy nás majú inšpirovať k najvyšším ideálom, ktorým je heslo *serviam*.
* Kríž – symbol kresťanskej viery.
* Zelená farba – odkazuje na rast a životnú silu, ktorá je charakteristická pre deti a mládež.

Matky predstavené
-----------------

| Roky | Meno generálnej predstavenej |
| --- | --- |
| 1900- 1909 | Matka Marie de Saint - Julien Aubry |
| 1910- 1929 | Matka Angele de Notre-Dame Lorenzutti |
| 1926-1956 | Matka Marie de St - Jean Martin |
| 1959- 1971 | Matka Maria Felicia Pastoors |
| 1971- 1983 | Matka Mary Judith Mietzelfeld |
| 1983- 1995 | Matka Bernadette Joseph Berquer |
| 1995- 2007 | Matka Colette Lignon |
| 2007- 2019 | Matka Cecilia Wang |
| 2019- súčasnosť | Matka Susan Flood |

Referencie
----------

1. ↑  T. Ledóchowska, DIP, vol. VI (1980), coll. 840-853.
2. ↑   *Rímska únia Rádu sv. Uršule – URŠULÍNKY* [online]. [Cit. 2021-01-31]. Dostupné online.
3. ↑   *Uršulínky (Rímska únia Rádu svätej Uršule)* [online]. Farnosť sv. Štefana kráľa, Modra, [cit. 2023-10-10]. Dostupné online. Archivované 2021-03-04 z originálu.
4. ↑  p. Viktor Mišuth, CSsR. Z minulosti farnosti Suchá nad Parnou. *Duchovné ozveny, mesačník sv. Martina z Tours*, Január 2011, roč. XIV. čís. 1, s. 2 - 4. Dostupné online. ISSN 1337-5849.
5. ↑   *Rímska únia Rádu sv. Uršule OSU* [online]. povolania.kbs.sk, [cit. 2021-01-31]. Dostupné online. Archivované 2021-02-01 z originálu.
6. ↑   *Spojená škola – svätej Uršule* [online]. [Cit. 2021-01-31]. Dostupné online.

Pozri aj
--------

* Uršula
* Angela Merici

Externé odkazy
--------------

* Stránky únie (po anglicky)
* Stránky slovenskej provincie Rímskej únie
* Stránky českomoravskej provincie Rímskej únie (po česky)
* Voršilka (Z cyklu Českej televízie o cirkevných rádoch v Česku "Zasvěcení") - video on-line v archívu ČT (po česky)

Zdroj
-----

*Tento článok je čiastočný alebo úplný preklad článku Římská unie řádu svaté Voršily na českej Wikipédii.*